พระราชบัญญัติมหาวิทยาลัยบูรพา (ฉบับที่ 2) พ.ศ. 2541

พระราชบัญญัติ

พระราชบัญญัติ
มหาวิทยาลัยบูรพา
(ฉบับที่ ๒)
พ.ศ.
๒๕๔๑
---------

ภูมิพลอดุลยเดช ป.ร.

ให้ไว้ ณ วันที่ ๓ กุมภาพันธ์ พ.ศ. ๒๕๔๑

เป็นปีที่ ๕๓ ในรัชกาลปัจจุบัน

                        พระบาทสมเด็จพระปรมินทรมหาภูมิพลอดุลยเดช
มีพระบรมราชโองการ

โปรดเกล้า ฯ ให้ประกาศว่า
                        โดยที่เป็นการสมควรแก้ไขเพิ่มเติมกฎหมายว่าด้วยมหาวิทยาลัยบูรพา
                        จึงทรงพระกรุณาโปรดเกล้า
ฯ ให้ตราพระราชบัญญัติขึ้นไว้โดยคำแนะนำ

และยินยอมของรัฐสภา ดังต่อไปนี้

                        มาตรา
๑  พระราชบัญญัตินี้เรียกว่า
"พระราชบัญญัติมหาวิทยาลัยบูรพา

(ฉบับที่ ๒)พ.ศ. ๒๕๔๑"

                        มาตรา
๒* พระราชบัญญัตินี้ให้ใช้บังคับตั้งแต่วันถัดจากวันประกาศใน

ราชกิจจานุเบกษาเป็นต้นไป
                        *[รก.๒๕๔๑/๖ก/๑๘/
๑๗ กุมภาพันธ์ ๒๕๔๑)]

              มาตรา
๓  ให้ยกเลิกความในมาตรา ๙
แห่งพระราชบัญญัติมหาวิทยาลัย
   บูรพา
พ.ศ. ๒๕๓๓ และให้ใช้ความต่อไปนี้แทน 

                        "มาตรา
๙ 
นอกจากเงินที่กำหนดไว้ในงบประมาณแผ่นดิน มหาวิทยาลัย

อาจมีรายได้ ดังนี้
                        (๑)
เงินผลประโยชน์ ค่าธรรมเนียม ค่าปรับ และค่าบริการต่าง ๆ 

ของมหาวิทยาลัย
                        (๒)
เงินและทรัพย์สินซึ่งมีผู้อุทิศให้แก่มหาวิทยาลัย
                        (๓)
รายได้หรือผลประโยชน์ที่ได้มาจากการใช้ที่ราชพัสดุซึ่ง

มหาวิทยาลัยปกครอง ดูแล หรือใช้ประโยชน์
                        (๔)
รายได้หรือผลประโยชน์อื่น ๆ
                        ให้มหาวิทยาลัยมีอำนาจในการปกครอง
ดูแล บำรุงรักษา ใช้และ

จัดหาผลประโยชน์จากทรัพย์สินของมหาวิทยาลัย ทั้งที่เป็นที่ราชพัสดุตาม

กฎหมายว่าด้วยที่ราชพัสดุและที่เป็นทรัพย์สินอื่น
                        รายได้ของมหาวิทยาลัยรวมทั้งเบี้ยปรับที่เกิดจากการดำเนินการ

ตามวัตถุประสงค์ของมหาวิทยาลัยไม่เป็นรายได้ที่ต้องนำส่งกระทรวงการคลัง

ตามกฎหมายว่าด้วยเงินคงคลังและกฎหมายว่าด้วยวิธีการงบประมาณ เว้นแต่

เบี้ยปรับที่เกิดจากการผิดสัญญาลาศึกษา
และเบี้ยปรับที่เกิดจากการผิดสัญญาซื้อ

ทรัพย์สินหรือสัญญาจ้างทำของที่ดำเนินการโดยใช้เงินงบประมาณ"

                        มาตรา
๔  ให้เพิ่มความต่อไปนี้เป็นมาตรา ๙
ทวิ แห่งพระราชบัญญัติ

มหาวิทยาลัยบูรพา พ.ศ. ๒๕๓๓
                        "มาตรา
๙ ทวิ 
บรรดาอสังหาริมทรัพย์ที่มหาวิทยาลัยได้มาโดยมี

ผู้อุทิศให้หรือได้มาโดยการซื้อหรือแลกเปลี่ยนจากรายได้ของมหาวิทยาลัย 

ไม่ถือเป็นที่ราชพัสดุ และให้เป็นกรรมสิทธิ์ของมหาวิทยาลัย"

                        มาตรา
๕  ให้ยกเลิกความในมาตรา ๑๘ และมาตรา
๑๙ แห่ง

พระราชบัญญัติมหาวิทยาลัยบูรพา พ.ศ. ๒๕๓๓ และให้ใช้ความต่อไปนี้แทน
                        "มาตรา
๑๘ อธิการบดีนั้นจะได้ทรงพระกรุณาโปรดเกล้า ฯ แต่งตั้ง

จากบุคคลผู้มีคุณสมบัติตามมาตรา ๑๙
                        อธิการบดีมีวาระการดำรงตำแหน่งสี่ปี
และจะทรงพระกรุณา

โปรดเกล้า ฯ แต่งตั้งใหม่อีกก็ได้ แต่จะดำรงตำแหน่งเกินสองวาระติดต่อ

กันมิได้
                        นอกจากการพ้นจากตำแหน่งตามวาระตามวรรคสอง
อธิการบดีพ้น

จากตำแหน่ง เมื่อ
                        (๑)
ตาย
                        (๒)
ลาออก
                        (๓)
ถูกลงโทษทางวินัยอย่างร้ายแรง
                        (๔)
กระทำความผิดอาญา จนได้รับโทษโดยคำพิพากษาถึงที่สุดให้
   จำคุก
เว้นแต่ความผิดอันได้กระทำโดยประมาทหรือความผิดลหุโทษ
                        (๕)
ถูกให้ออกจากราชการเพราะเหตุมีมลทิน หรือมัวหมองในกรณี

ที่ถูกสอบสวนทางวินัยอย่างร้ายแรง
                        (๖)
สภามหาวิทยาลัยมีมติให้ถอดถอน
                        รองอธิการบดี
ให้สภามหาวิทยาลัยแต่งตั้งโดยคำแนะนำของอธิการบดี

จากบุคคลผู้มีคุณสมบัติตามมาตรา ๑๙ 
                        ผู้ช่วยอธิการบดี
ให้อธิการบดีเป็นผู้แต่งตั้งจากบุคคลผู้มีคุณสมบัติตาม
   มาตรา
๑๙ 
                        เมื่ออธิการบดีพ้นจากตำแหน่ง
ให้รองอธิการบดี และผู้ช่วยอธิการบดี

พ้นจากตำแหน่งด้วย
                        มาตรา
๑๙  อธิการบดี รองอธิการบดี และผู้ช่วยอธิการบดี

ต้องมีคุณสมบัติได้ปริญญาชั้นใดชั้นหนึ่งหรือเทียบเท่าจากมหาวิทยาลัยหรือสถาบัน

อุดมศึกษาอื่นที่สภามหาวิทยาลัยรับรอง และได้ทำการสอนในมหาวิทยาลัยหรือ

สถาบันอุดมศึกษาอื่นที่สภามหาวิทยาลัยรับรองหรือมีประสบการณ์ด้านการบริหาร 
   มาแล้วไม่น้อยกว่าสามปี
หรือเคยดำรงตำแหน่งกรรมการสภามหาวิทยาลัย

มาแล้วรวมเป็นเวลาไม่น้อยกว่าสี่ปี"

                        มาตรา  ๖   ให้ยกเลิกความในวรรคสองของมาตรา  ๒๓ แห่ง

พระราชบัญญัติมหาวิทยาลัยบูรพา พ.ศ. ๒๕๓๓ และให้ใช้ความต่อไปนี้แทน 
                        "คณบดีนั้น
ให้สภามหาวิทยาลัยพิจารณาแต่งตั้งจากบุคคลผู้มีคุณสมบัติ

ตามมาตรา ๒๔"

                        มาตรา
๗  ให้ยกเลิกความในมาตรา ๒๔
แห่งพระราชบัญญัติมหาวิทยาลัย
   บูรพา
พ.ศ. ๒๕๓๓ และให้ใช้ความต่อไปนี้แทน
                        "มาตรา
๒๔ คณบดีและรองคณบดีต้องมีคุณสมบัติได้ปริญญาชั้นใดชั้นหนึ่ง

หรือเทียบเท่าจากมหาวิทยาลัยหรือสถาบันอุดมศึกษาอื่นที่สภามหาวิทยาลัย

รับรองและได้ทำการสอนในมหาวิทยาลัยหรือสถาบันอุดมศึกษาอื่นที่สภา

มหาวิทยาลัยรับรองหรือมีประสบการณ์ด้านการบริหารมาแล้วไม่น้อยกว่าสามปี"

                        มาตรา
๘  บทบัญญัติแห่งมาตรา ๙ ทวิ
แห่งพระราชบัญญัติมหาวิทยาลัยบูรพา
   พ.ศ.
๒๕๓๓ ซึ่งแก้ไขเพิ่มเติมโดยพระราชบัญญัตินี้ ไม่ใช้บังคับแก่บรรดาอสังหา

ริมทรัพย์ที่มหาวิทยาลัยได้มาโดยมีผู้อุทิศให้หรือได้มาโดยการซื้อหรือแลกเปลี่ยนจาก

รายได้ของมหาวิทยาลัยก่อนวันที่พระราชบัญญัตินี้ใช้บังคับ

                        มาตรา
๙ 
ให้รัฐมนตรีว่าการทบวงมหาวิทยาลัยรักษาการตาม

พระราชบัญญัตินี้ 

ผู้รับสนองพระบรมราชโองการ

ชวน  หลีกภัย

นายกรัฐมนตรี          

-----------------------------------------------------
   หมายเหตุ:-
เหตุผลในการประกาศใช้พระราชบัญญัติฉบับนี้ คือ โดยที่เป็นการ

สมควรกำหนดให้มหาวิทยาลัยสามารถนำรายได้ของมหาวิทยาลัยไปใช้ในกิจการ

ของมหาวิทยาลัยได้ โดยไม่ต้องนำส่งเป็นรายได้แผ่นดิน และให้มหาวิทยาลัย

ถือกรรมสิทธิ์ในอสังหาริมทรัพย์ที่มหาวิทยาลัยได้มาโดยมีผู้อุทิศให้หรือได้มา

โดยการซื้อหรือแลกเปลี่ยนจากรายได้ของมหาวิทยาลัยโดยไม่ถือเป็นที่ราชพัสดุ 

เพื่อความคล่องตัวในการบริหารกิจการของมหาวิทยาลัยและการจัดหาประโยชน์

ในอสังหาริมทรัพย์ของมหาวิทยาลัยหรือที่มหาวิทยาลัยปกครอง ดูแล หรือใช้

ประโยชน์ และสมควรปรับปรุงบทบัญญัติเกี่ยวกับการพ้นจากตำแหน่งของอธิการบดี 

โดยกำหนดให้อธิการบดีต้องพ้นจากตำแหน่งเมื่อสภามหาวิทยาลัยมีมติให้ถอดถอน

เพิ่มขึ้นเพื่อให้มีความชัดเจนและสอดคล้องกับบทบัญญัติว่าด้วยอำนาจหน้าที่ของ

สภามหาวิทยาลัย รวมทั้งปรับปรุงคุณสมบัติของผู้ดำรงตำแหน่งอธิการบดี รอง

อธิการบดี ผู้ช่วยอธิการบดี คณบดี และรองคณบดี เพื่อให้สามารถสรรหา

บุคคลที่เหมาะสมในการแต่งตั้งให้ดำรงตำแหน่งดังกล่าวได้กว้างขวางยิ่งขึ้น  

จึงจำเป็นต้องตราพระราชบัญญัตินี้    

สุนันทา/แก้ไข
๒๔/๑๒/๔๔
A+B(C)